Ferdinand III, car Svetog Rimskog Carstva

Ferdinand III (13. juli 1608 – 2. april 1657) bio je car Svetog Rimskog Carstva od 1637. do 1657, kralj Ugarske, Hrvatske, Češke, Njemačke, te vladar ostalih habsburških posjeda.

 Dolazak na vlast 

Ferdinand je bio najstariji sin Ferdinanda II, cara Svetog Rimskog Carstva, i njegove prve supruge, Marije Ane Bavarske. Postao je vladar Austrije 1621, a izabran je za kralja Ugarske 1625. Godine 1627. izabran je za češkog kralja, a 1636. za njemačkog kralja. Po očevoj smrti 1637, izabran je za cara Svetog Rimskog Carstva.

 Tridesetogodišnji rat 

Po smrti Albrechta von Wallensteina 1634, postao je titularni vođa carske vojske u Tridesetogodišnjem ratu. Kasnije iste godine pridružio se svom rođaku, kardinalu Ferdinandu, s kojim je pobijedio Šveđane u Bici kod Nördlingen.

Sljedeće godine sklopio je mirovni sporazum s protestantskim zemljama. Nadao se da će po očevoj smrti biti u stanju brzo sklopiti mir s Francuskom i Švedskom, ali rat se nastavio još 11 godina. U posljednjim godinama rata, Ferdinand III je svim vladarima njemačkih zemalja dao pravo da upravljaju svojom vanjskom politikom. Time je želio dobiti više podrške u pregovorima s Francuskom i Švedskom, ali rezultat ove odluke bila je decentralizacija Svetog Rimskog Carstva i pad habsburškog autoriteta.

 Muzika 

Car Ferdinand III je bio kompozitor i poznati sponzor muzičara. Učio ga je Giovanni Valentini, koji mu je i  posvetio svoja djela. Bio je prijatelj kompozitora Johanna Jakoba Frobergera, koji je Ferdinandu također posvetio svoja djela nakon njegove smrti. Među Ferdinandovim vlastitim djelima, preživjele su mise, moteti, himne i drugi tipovi duhovne muzike. Na njegovu muziku je utjecao Valentini, ali car je imao i vlastiti stil i vlastitu tehniku.

 Smrt 

Ferdinand III je umro 2. aprila 1657. Kako je nadživio svoga najstarijeg sina, koji je vladao kao ugarski kralj Ferdinand IV, Ferdinanda III je nadživio njegov mlađi sin, Leopold I.

 Brakovi i potomstvo 

Dana 20. februara 1631. oženio je svoju rodicu u prvom koljenu, kastiljsko-aragonsku infantu i austrijsku nadvojvotkinju Mariju Anu. S njom je imao šestero djece:

Ferdinand IV (1633 – 1654), ugarski kralj
Marijana Austrijska (1634 – 1696), španska kraljica
 Filip August (1637 - 1639)
 Maksimilijan Tomaš (1638 - 1639)
 Leopold I, car Svetog Rimskog Carstva (1640 – 1705)
 Marija Austrijska (1646)

Godine 1648, dvije godine nakon smrti carice Marije Ane, oženio je svoju rodicu u drugom koljenu, austrijsku nadvojvotkinju Mariju Leopoldinu. Ona je umrla sljedeće godine pri porodu, a njihov jedini sin bio je:

 Karlo Josip, knez-biskup vroclavski

Dvije godine po smrti carice Marije Leopoldine, Ferdinand III je oženio Eleonoru Gonzagu, s kojom nije bio u bliskom srodstvu. S njom je imao četvero djece:

 Terezija Marija Josipa (1652 - 1653)
Eleonora Marija Josipa (1653 - 1697), poljska kraljica
Marija Ana Josipa (1654 - 1689), palatinska izbornica 
 Ferdinand Josip (1657 - 1658)

 Porijeklo 

Kategorija:Rođeni 1608.
Kategorija:Umrli 1657.
Kategorija:Carevi Svetog Rimskog Carstva
Kategorija:Kraljevi Njemačke
Kategorija:Kraljevi Češke
Kategorija:Kraljevi Ugarske
Kategorija:Kraljevi Hrvatske
Kategorija:Nadvojvode Austrije
Kategorija:Vojvode Tešina
Kategorija:Habsburgovci
Kategorija:Biografije, Graz
Kategorija:Kompozitori barokne muzike